7 PRIEDAS

PRITVIRTINIMO IR SPECIALIEJI REIKALAVIMAI

1. Pritvirtinimo ir specialieji reikalavimai

1.1. Jungiamųjų rutulių, kablį turinčių sukabinimo įtaisų ir vilkties sijų pritvirtinimas

1.1.1. Jungiamieji rutuliai, kablį turintys sukabinimo įtaisai ir vilkties sijos prie M1, M2 kategorijų transporto priemonių (kurių didžiausioji leidžiamoji masė mažesnė nei 3,5 tonos) ir N1 kategorijos transporto priemonės turi būti pritvirtinti taip, kad pritvirtintų jungiamųjų rutulių, kablį turinčių sukabinimo įtaisų ir vilkties sijų aukščio ir tarpo matmenys atitiktų nurodytuosius 25 brėžinyje. Minėtas aukštis matuojamas transporto priemonę pakrovus pagal šio priedo priedėlyje nustatytus reikalavimus.

Aukščio reikalavimai netaikomi G kategorijos visureigėms transporto priemonėms, apibrėžtoms Suvestinės rezoliucijos dėl transporto priemonių konstrukcijos (R.E.3) 7 priede.

1.1.1.1. 25a ir 25b brėžiniuose nurodytus tarpus gali užimti nenuimamoji įranga, pvz., atsarginis ratas, jeigu atstumas nuo rutulio arba kablio vidurio iki įrangos vertikalios plokštumos kraštinio galinio taško nėra didesnis nei 250 mm. Įranga turi būti pritvirtinama taip, kad vartotojas turėtų pakankamą prieigą prie įtaiso ir galėtų jį sukabinti ir atkabinti be pavojaus susižeisti ir kad nebūtų jokios įtakos sukabinimo įtaiso paslankumui.

1.1.2. Transporto priemonės gamintojas turi pateikti jungiamųjų rutulių, kablį turinčių sukabinimo įtaisų ir vilkties sijų primontavimo nurodymus bei nurodyti, ar kaip nors reikia sustiprinti tas vietas, kuriose jie pritvirtinami (žr. šios taisyklės 2 priedo priedėlį).

1.1.3. Turi būti įmanoma sukabinti ir atkabinti jungiamuosius rutulius arba kablį turinčius sukabinimo įtaisus, jeigu išilginė jungiamojo rutulio arba kablį turinčio sukabinimo įtaiso ašis jungiamojo rutulio arba kablį turinčio sukabinimo įtaiso ir jo tvirtinimo vidurio linijos atžvilgiu:

1.1.4. Kai priekaba nėra prikabinta prie vilkiko, pritvirtinta vilkties sija ir jungiamasis rutulys geometrinio matomumo plokštumose neturi (iš dalies) užstoti jokios apšvietimo įrangos sudedamosios dalies (pvz., galinio rūko žibinto) arba galiniam valstybiniam numerio ženklui montuoti arba pritvirtinti skirtos vietos, nebent pritvirtintą mechaninį sukabinimo įtaisą galima nuimti arba perkelti į kitą vietą nenaudojant jokių įrankių, išskyrus transporto priemonėje esantį lengvai (t. y. ne didesne nei 20 Nm jėga) valdomą raktą.

Jeigu pritvirtintas mechaninis sukabinimo įtaisas gali (iš dalies) užstoti kokią nors apšvietimo įrangos sudedamąją dalį ir (arba) galiniam valstybiniam numerio ženklui montuoti arba pritvirtinti skirtą vietą, tai turi būti tinkamai pažymėta bandymo ataskaitoje ir aiškiai nurodyta pranešimo apie transporto priemonės tipo patvirtinimą formos skirsnyje „Pastabos“.

Jei transporto priemonės gamintojas, atsižvelgdamas į tai, kad mechaninis sukabinimo įtaisas (iš dalies) užstoja vilkiko galiniam valstybiniam numerio ženklui montuoti arba pritvirtinti skirtą vietą ir (arba) kokį nors apšvietimo įtaisą, nurodo alternatyvią tam numerio ženklui montuoti arba pritvirtinti skirtą vietą arba alternatyvią apšvietimo įtaiso vietą, tai turi būti tinkamai pažymėta bandymo ataskaitoje ir aiškiai nurodyta pranešimo apie transporto priemonės tipo patvirtinimą formos skirsnyje „Pastabos“.

1.2. Jungiamųjų movų arba žiedinių sukabintuvo ąsų pritvirtinimas

1.2.1. B klasės jungiamąsias movas leidžiama naudoti su priekabomis, kurių didžiausioji masė neviršija 3,5 tonos, įskaitant 3,5 tonų masę.

Prie stovinčios horizontalioje padėtyje priekabos, kurios tilto apkrova atitinka didžiausiąją leidžiamąją, jungiamosios movos arba žiedinės sukabintuvo ąsos turi būti pritvirtintos taip, kad rutulio formos erdvė, į kurią patenka rutulys, vidurio linija būtų 430 ± 35 mm virš horizontalios plokštumos, ant kurios stovi priekabos ratai.

Jei tai yra gyvenamosios arba krovininės priekabos, horizontali padėtis nustatoma tada, kai grindys ar plotas kroviniams sukrauti yra horizontalūs. Jei tai yra priekabos, kuriose tokio atskaitos paviršiaus nustatyti negalima (pvz., laivelių priekabos ar pan.), priekabos gamintojas turi nurodyti atitinkamą atskaitos liniją, žyminčią horizontalią padėtį. Aukščio reikalavimas taikomas tik priekaboms, skirtoms sukabinti su 1.1.1 punkte paminėtomis transporto priemonėmis. Visais atvejais horizontali padėtis turi būti nustatoma ± 1° tikslumu.

1.2.2. Turi būti įmanoma jungiamąsias movas arba žiedines sukabintuvo ąsas saugiai valdyti toje jungiamojo rutulio arba kablį turinčio sukabinimo įtaiso laisvojoje erdvėje, kuri nurodyta 25a ir 25b brėžiniuose, ne didesniais nei α = 25° ir β = 60° kampais.

1.2.3. Sukabinimo įtaisas su jungiamąja mova arba žiedinėmis sukabintuvo ąsomis, skirtas naudoti su O1 ir O2 kategorijų priekabomis, kurių tiltas (-ai) sutampa su jų sunkio centru, turi būti suprojektuotas taip, kad atsikabinus pagrindiniam sukabinimo įtaisui, jungiamoji mova arba žiedinės sukabintuvo ąsos nesusmigtų į žemę.

1.3. Vilkties jungčių ir užkabinamųjų detalių pritvirtinimas

1.3.1. Standartinių vilkties jungčių surinkimo matmenys

Įvairių tipų standartines vilkties jungtis pritvirtinant prie transporto priemonės turi būti laikomasi 15 brėžinyje ir 5 priedo 10 lentelėje nurodytų surinkimo matmenų.

1.3.2. Būtinybė įrengti nuotolinio valdymo sukabinimo įtaisus

Jeigu nėra galimybės laikytis vienos arba daugiau taisyklių, nustatančių, kad sukabinimo įtaisą valdyti turi būti lengva ir saugu (1.3.3 punktas), prieinamumą prie to įtaiso (1.3.5 punktas) arba laisvąją jo erdvę (1.3.6 punktas), tada turi būti naudojamas sukabinimo įtaisas, valdomas 5 priedo 12.3 punkte aprašytu nuotolinio valdymo įtaisu.

1.3.3. Lengvas ir saugus sukabinimo įtaiso valdymas

Vilkties jungtys prie tam tikro tipo transporto priemonės turi būti pritvirtintos taip, kad jas būtų galima lengvai ir saugiai valdyti.

Pirmiau minėti reikalavimai taikomi ne tik atidarymui (ir uždarymui, jeigu reikia), bet ir patikrinant (vizualiai arba liečiant) indikatoriaus, rodančio, ar sukabinimo įtaiso kaištis yra įkištas ir ar užfiksuotas, padėtį.

Plote, kuriame turi stovėti sukabinimo įtaisą valdantis asmuo, pagal projektą turi nebūti pavojų keliančių vietų, pavyzdžiui, aštrių briaunų, smailių kampų ir t. t., arba tos vietos turi būti uždengtos taip, kad į jas nebūtų galima susižeisti.

Išėjimas iš to ploto nei iš vienos pusės neturi būti apribotas arba užtvertas bet kokiomis prie sukabinimo įtaiso arba transporto priemonių pritvirtintomis detalėmis.

Transporto priemonės gale pritvirtintas įtaisas, apsaugantis, kad po ja nepatektų kitos transporto priemonės, neturi trukdyti asmeniui atsistoti taip, kad jis galėtų užsiimti tinkamą padėtį sukabinimo įtaisui valdyti.

1.3.4. Mažiausias sukabinimo ir atkabinimo kampas

Sukabinti sukabintuvo ąsą ir ją atkabinti turi būti įmanoma, kai išilginė sukabintuvo ąsos ašis griebtuvo vidurio linijos atžvilgiu tuo pat metu pasukama:

Šis reikalavimas taip pat taikomas kablį turintiems K klasės sukabinimo įtaisams, skirtiems transporto priemonėms, kurių didžiausioji leidžiamoji masė didesnė kaip 3,5 t.

1.3.5. Prieinamumas

Atstumas nuo sukabinimo įtaiso kaiščio vidurio iki transporto priemonės kėbulo galinio krašto neturi būti didesnis nei 550 mm. Jeigu atstumas yra didesnis nei 420 mm, sukabinimo įtaisui turi būti sumontuotas paleidimo mechanizmas, leidžiantis saugiai valdyti sukabinimo įtaisą ne didesniu nei 420 mm atstumu nuo išorinio kėbulo krašto.

550 mm atstumą galima viršyti, jeigu įrodoma, kad dėl techninių priežasčių būtina padidinti atstumą ir kad padidinus atstumą vilkties jungtį tebebūtų įmanoma valdyti taip pat lengvai ir saugiai:

c)

1.3.6. Laisvoji rankenos erdvė

Siekiant saugiai valdyti vilkties jungtis, aplink rankeną turi būti pakankamai laisvosios erdvės.

Laikoma, kad pakankama laisvoji erdvė yra parodyta 26 brėžinyje.

Jeigu prie transporto priemonės galima pritvirtinti skirtingo tipo standartines vilkties jungtis, laisvoji erdvė turi būti tokia, kad taip pat būtų laikomasi didžiausių matmenų sukabinimo įtaisams, kurių atitinkamos klasės nurodytos 5 priedo 3 dalyje, nustatytų reikalavimų.

26 brėžinys

Laisvoji rankenos erdvė

Laisvosios erdvės matmenys, jeigu reikia, taip pat taikomi vilkties jungtims, turinčioms nukreiptas žemyn arba kitokios konstrukcijos rankenas.

Laisvoji erdvė taip pat turi būti išlaikyta šio priedo 1.3.4 punkte apibrėžtu mažiausiu kampu sukabinimo įtaisą sukabinant ir atkabinant.

1.3.7. Laisvoji vilkties jungties eiga

Prie transporto priemonės pritvirtinta vilkties jungtis nuo visų kitų transporto priemonės dalių, atsižvelgiant į visas įmanomas 5 priedo 3 dalyje nurodytas geometrines padėtis, turi būti atskirta ne mažesniu nei 10 mm tarpu.

Jeigu prie tam tikro tipo transporto priemonės galima pritvirtinti skirtingo tipo standartines vilkties jungtis, laisvoji eiga turi būti tokia, kad taip pat būtų laikomasi didžiausių matmenų sukabinimo įtaisams, kurių atitinkamos klasės nurodytos 5 priedo 3 dalyje, nustatytų reikalavimų.

1.3.8. Leidimas naudoti vilkties jungtis su specialiu šarnyru, kad jungtis galėtų slankioti vertikaliai – žr. 5 priedo 3.4 punktą.

Ritinio formos kaištį turinčius sukabinimo įtaisus, su kuriais sukabinta sukabintuvo ąsa gali slankioti vertikaliai, nes tie įtaisai turi specialų šarnyrą, galima leisti naudoti tik tais atvejais, jeigu yra įrodoma, kad tokius sukabinimo įtaisus reikia naudoti dėl techninės būtinybės. Tai pasakytina, pvz., apie galinio išvertimo savivarčius, kai jungiamoji mova turi būti lanksti, arba sunkiųjų automobilių sukabinimo įtaisus, kai siekiant užtikrinti atitinkamą stiprumą reikia naudoti sukabinimo įtaiso ritinio formos kaištį.

1.4. Sukabintuvo ąsų ir vilkimo sijų pritvirtinimas prie priekabų

1.4.1. Priekabų, kurių tiltas (-ai) sutampa su jų sunkio centru, vilkimo sijos turi turėti atraminį įtaisą, kurio aukštį būtų galima reguliuoti, jeigu tam tikro tipo priekabos sukabintuvo ąsos vertikali atramos apkrova yra didesnė nei 50 kg, kai ta priekaba tolygiai pakrauta taip, kad jos masė atitinka didžiausiąją techniškai leidžiamą pakrautos priekabos masę.

1.4.2. Pritvirtinant sukabintuvo ąsas ir vilkimo sijas prie priekabų, kurių tiltas (-ai) sutampa su jų sunkio centru ir kurios didžiausia C masė viršija 3,5 tonos, tos priekabos turi turėti tilto apkrovą paskirstančius įtaisus.

1.4.3. Lanksčiosios vilkimo sijos neturi liesti žemės. Iš horizontalios padėties paleistos lanksčiosios vilkimo sijos prie žemės neturi priartėti arčiau nei per 200 mm. Taip pat žr. 5 priedo 5.3 ir 5.4 punktus.

1.5. Balninių sukabintuvų, montavimo plokščių ir sukabinimo įtaisų kaiščių pritvirtinimas prie transporto priemonių

1.5.1. G50 klasės balninių sukabintuvų negalima pritvirtinti tiesiogiai prie transporto priemonės rėmo, jeigu tų sukabintuvų taip pritvirtinti nėra leidęs transporto priemonės gamintojas. Balniniai sukabintuvai prie rėmo turi būti pritvirtinti montavimo plokšte, turi būti laikomasi surinkimo nurodymų, kuriuos yra pateikęs transporto priemonės arba sukabintuvo gamintojas.

1.5.2. Puspriekabėse turi būti pritvirtintas atraminių jos ratų pakėlimo ir nuleidimo mechanizmas arba kitas įrenginys, naudojamas puspriekabei atkabinti ir pastatyti.

Jeigu puspriekabių konstrukcija yra tokia, kad sukabinimo įtaisus, elektros ir stabdžių sistemas galima sukabinti automatiškai, puspriekabės atraminių ratų pakėlimo ir nuleidimo mechanizmas turi būti toks, kad jis automatiškai pakiltų nuo žemės po puspriekabės prikabinimo.

Šie reikalavimai netaikomi specialios paskirties puspriekabėms, jeigu jas atkabinti paprastai galima tik dirbtuvėse arba tas puspriekabes iškraunant ir pakraunant specialiai skirtose eksploatavimo vietose.

1.5.3. Balninio sukabintuvo kaištis montavimo plokštėje, pritvirtintoje prie puspriekabės, turi būti pritvirtintas pagal transporto priemonės arba balninio sukabintuvo gamintojo nurodymus

1.5.4. Jeigu puspriekabėje yra pritvirtintos posūkio metu puspriekabės valdymą užtikrinančios sudedamosios dalys, jos turi atitikti 5 priedo 7.8 punkte nurodytus reikalavimus.

2. Nuotolinis rodmenų pateikimas ir valdymas

2.1. Montuojant nuotolinio rodmenų pateikimo ir valdymo įtaisus, turi būti atsižvelgiama į visus 5 priedo 12 dalyje pateiktus atitinkamus reikalavimus.

Priedėlis

Apkrovos sąlygos matuojant jungiamojo rutulio aukštį

1. Aukštis turi atitikti nustatytąjį 7 priedo 1.1.1 punkte.

2. Jei tai M1 kategorijos transporto priemonės (1), matuojant pirmiau minėtą aukštį transporto priemonė masę turi nurodyti transporto priemonės gamintojas ir ji pateikiama pranešimo forma (2 priedas). Masė – tai didžiausioji leidžiamoji masė, pagal transporto priemonės gamintojo nurodymus paskirstyta tarp tiltų, arba masė, kuri gaunama transporto priemonę pakrovus pagal šio priedėlio 2.1 punktą.

2.1. Didžiausia parengto eksploatuoti vilkiko masės, kurią yra nurodęs jo gamintojas (žr. 2 priede pateiktos pranešimo formos 6 punktą), vertė; prie kurios pridedama:

2.1.1. dvi masės, kiekviena po 68 kg, padėtos ant kiekvienos sėdynių eilės kraštinių sėdynių, nustatytų į pačią galutinę įprastą vairavimo ir važiavimo padėtį bei masės, kurios yra:

2.1.1.1. jei tai originaliosios įrangos sukabinimo įtaisai ir sudedamosios dalys, kurias patvirtinti yra pateikęs transporto priemonė gamintojas, įtaisų ir sudedamųjų dalių masė maždaug 100 mm prieš reguliuojamųjų sėdynių „R“ tašką ir 50 mm prieš kitų sėdynių „R“ tašką („R“ taškas nustatomas pagal taisyklės Nr. 14 5.1.1.2 punktą); arba

2.1.1.2. jei tai sukabinimo įtaisai ir sudedamosios dalys, kurias nepriklausomas gamintojas pateikė patvirtinti ir kurios skirtos pritvirtinti papildomai, įtaisų ir sudedamųjų dalių masė maždaug sėdynėje sėdinčio žmogaus vietoje.

2.1.2. Be to, be kiekvienos 68 kg masės, vietoje, skirtoje transporto priemonėje sukrauti rankinį bagažą, tolygiai paskirstoma 7 kg masė.

3. Jei tai N1 kategorijos transporto priemonės (1), transporto priemonės masė, kuri naudojama matuojant pirmiau minėtą aukštį – tai:

3.1. didžiausioji tarp tiltų paskirstyta leidžiamoji masė, kurią yra nurodęs vilkiko gamintojas (žr. 2 priede pateiktos pranešimo formos 6 punktą).

(1) Kaip apibrėžta Suvestinėje rezoliucijoje dėl transporto priemonių konstrukcijos (R.E.3.) (dokumentas TRANS/WP.29/78/Rev.3, 2 punktas) – www.unece.org/trans/main/wp29/wp29wgs/wp29gen/wp29resolutions.html.